CELEX: 31995H0216
Language: da
Date: 1995-06-08 00:00:00
Title: 95/216/EF: Kommissionens henstilling af 8. juni 1995 vedrørende forbedring af sikkerheden ved eksisterende elevatorer

Avis juridique important

|

31995H0216

95/216/EF: Kommissionens henstilling af 8. juni 1995 vedrørende forbedring af sikkerheden ved eksisterende elevatorer  

EF-Tidende nr. L 134 af 20/06/1995 s. 0037 - 0038

KOMMISSIONENS HENSTILLING af 8. juni 1995 vedrørende forbedring af sikkerheden ved eksisterende elevatorer (Tekst af betydning for EØS) (95/216/EF) KOMMISSIONEN FOR DE EUROPÆISKE FÆLLESSKABER -som henviser til traktaten om oprettelse af Det Europæiske Fællesskab, særlig artikel 155, andet led,og som tager følgende i betragtning:Det påhviler medlemsstaterne at sikre personers sikkerhed på deres område;der findes ikke i alle medlemsstater egnede bestemmelser om elevatorers sikkerhed;selv om der er forskelle med hensyn til konstruktion og alder for disse elevatorer, er det muligt at fastsætte et mindstemål for, hvilke punkter der bør kontrolleres, og som gælder for alle disse apparater;denne modernisering af sikkerhedshensyn kan strække sig over flere år -HENSTILLER TIL MEDLEMSSTATERNE:1) at træffe hensigtsmæssige foranstaltninger i det omfang, hvor den gældende lovgivning ikke i sig selv er tilstrækkelig til at imødekomme denne henstilling, med henblik på:- at sikre en tilfredsstillende vedligeholdelse af de eksisterende elevatorer- at forbedre sikkerheden ved disse apparater ved at anvende bestemmelser, der bygger på principperne i bilaget til denne henstilling2) at træffe supplerende foranstaltninger ud over de i bilaget nævnte, hvis sådanne foranstaltninger vil kunne forbedre sikkerheden.Denne henstilling er rettet til medlemsstaterne.Udfærdiget i Bruxelles, den 8. juni 1995.På Kommissionens vegneMartin BANGEMANNMedlem af KommissionenBILAG PRINCIPPER FOR FORBEDRING AF SIKKERHEDEN VED EKSISTERENDE ELEVATORER Indledende bemærkningDe europæiske standarder EN 81-1 og EN 81-2 kan anvendes, når det er muligt, med henblik på at opnå talværdier bl.a. vedrørende dimension, tolerance, hastighed eller acceleration.1. Der installeres døre i elevatorstolen, og i selve elevatorstolen et system, der angiver, på hvilken etage elevatoren befinder sig.2. Elevatorstolens ophængningstove skal kontrolleres og eventuelt udskiftes.3. Betjeningsanordningerne til standsning ændres, så der opnås god præcision i forbindelse med elevatorstolens standsningsniveau samt progressiv fartsænkning.4. Betjeningsorganerne - både i elevatorstolen og på etagerne - skal kunne forstås og anvendes af handicappede, som benytter elevatoren alene.5. Der installeres detektorer, som kan vise, om der opholder sig mennesker eller dyr i døråbningen ved døre med styret lukning.6. På elevatorer med en hastighed på over 0,6 m/s installeres der en fanganordning med progressiv fartsænkning inden standsning.7. Alarmsystemerne ændres, så det bliver muligt at opnå permanent forbindelse til en nødhjælpstjeneste.8. I bremsemekanismer, hvor der er asbest, fjernes dette.9. Der installeres en anordning, der forhindrer, at elevatorstolen kan foretage ukontrollerede bevægelser i opadgående retning.10. Der installeres en nødbelysning i elevatorstolen, som fungerer, såfremt hovedstrømforsyningen svigter. Dens funktionstid skal være tilstrækkelig lang til at muliggøre en normal hjælpeindsats.Denne installation skal også sikre, at det i punkt 7 nævnte alarmsystem kan fungere.